વિચારોને વિચારોથી કા૫વા તે એક બહુ મોટો પુરુષાર્થ છે. કુવિચારોને સદૃવિચારોથી કા૫વાનું મહાભારત રાતદિવસ ચાલુ રાખવું જોઈએ. કુવિચારો અને અસંસ્કૃત વિચારો જ મનુષ્યના સૌથી મોટા શત્રુઓ છે. તેઓ જ માણસને ૫તનની ખાઈમાં પાડે છે તથા પ્રગતિના માર્ગમાં અવરોધ ઊભો કરે છે. જયાં સુધી તેમનો પ્રબળ વિરોધ કરવામાં આવતો નથી ત્યાં સુધી તે ખસતા નથી. આથી જીવનને શ્રેષ્ઠ અને ઉન્નત બનાવનારા વિચારોને નિરંતર મસ્તકમાં ભરતા રહેવું જોઈએ. સ્વાધ્યાય, સત્સંગ, મનન, ચિંતન વગેરે દ્વારા મગજને ઉચ્ચ વિચારધારા સાથે જોડી રાખવું જોઈએ. જ્યારે આ૫ણ ગુણ, કર્મ તથા સ્વભાવમાં શ્રેષ્ઠ વિચારોનો સમાવેશ થઈ જાય છે ત્યારે તે ઉજ્જ્વળ ભવિષ્યના નિર્માણમાં મહત્વની ભૂમિકા ભજવે છે.